Foto: RIA Novosti Skotland-Yarddagilar GRU sobiq polkovnigi Sergey Skripal va uning qizi Yuliya zaharlanishi bilan bog‘liq ish yuzasidan surishtiruv jarayonlari davom etayotganini aytib o‘tishdi. Bu haqda RIA «Novosti» Skotland-Yard bayonotiga asosan yozmoqda. Ta’kidlanishicha, ish ustida aksilterrorchilik politsiyasida xizmat olib boruvchi tergovchilar ishlamoqda. «Bu murakkab surishtiruv, hamda tergovchilar barcha ma’lumotlarni bu jirkanch hujum ortida turgan faktlar va holatlarni to‘la aniqlash uchun yig‘ish hamda taqqoslashda davom etishyapti», - deyiladi xabarda. Mahkamadan qo‘shimcha qilishlaricha, Skripallar xavfsizligi va himoyasi bo‘yicha choralar haqida batafsil ma’lumot berilmaydi. Eslatib o‘tamiz, avvalroq britaniyalik tergovchilarda Skripalga savollar paydo bo‘lgandi.